อุทธรณ์ยกฟ้องไม่เปลี่ยนชื่อสุทธิสาร ทายาทอินทามระเตรียมฎีกา
คิดทำป้าย อินทามระ เองติดคู่ สุทธิสาร,เมื่อวันที่ 10 ก.ย. นายกฤษฎา อินทามระ อายุ 58 ปี ทายาทตระกูลอินทามระ เปิดเผยภายหลังเดินทางไปยังศาลอาญาคดีทุจริตและประพฤติมิชอบกลาง ซึ่งศาลได้นัดอ่านคำพิพากษา หรือคำสั่งศาลอุทธรณ์ ในคดีที่นายกฤษฎายื่นฟ้อง กทม.กับพวกรวม 7 ราย ข้อหาฐานความผิดเจ้าพนักงานปฏิบัติหรือละเว้นการปฏิบัติหน้าที่โดยมิชอบ กรณีไม่เปลี่ยนชื่อถนนสุทธิสารฯ ตามคำพิพากษาของศาลปกครองสูงสุดว่า ศาล อุทธรณ์ แผนกคดีทุจริตและประพฤติมิชอบ พิพากษายกฟ้องยืนตามศาลชั้นต้น โดยศาลได้วินิจฉัยว่า จำเลยได้ดำเนินการตามระเบียบสำนักทะเบียนกลางว่าด้วยการจัดทำทะเบียนราษฎร พ.ศ.2535 รวมถึงได้มีการสอบถามความคิดเห็นของประชาชนในพื้นที่เกี่ยวกับชื่อถนนตามที่ประชาชนนิยมเรียกชื่อแล้ว การกระทำของจำเลยจึงไม่มีมูลความผิดตามฟ้อง,อย่างไรก็ตาม หลังจากนี้ภายใน 30 วัน ตนจะยื่นฎีกาคดีนี้ เพื่อเรียกร้องความเป็นธรรมให้ถึงที่สุด ขณะเดียวกัน จะหารือทายาทตระกูลอินทามระเกี่ยวกับการทำป้ายชื่อถนนอินทามระจำนวน 2 ป้าย ไปติดข้างป้ายชื่อถนนสุทธิสารฯ โดยลงทุนแทน กทม.เอง ไม่ต้องสิ้นเปลืองงบประมาณรัฐ เนื่องจากศาลปกครองสูงสุดตัดสินให้ตระกูลอินทามระชนะคดีแล้ว แต่ กทม.ไม่ยอมเปลี่ยนชื่อ ยืนยันว่าการต่อสู้คดีเปลี่ยนชื่อถนน ตนและตระกูลอินทามระไม่ได้ต้องการให้ประชาชนเดือดร้อนในการเปลี่ยนข้อมูลที่อยู่ในทะเบียนราษฎร เพียงต้องการให้คงชื่อถนนไว้ตามทะเบียนประวัติถนน พ.ศ.2503,นายกฤษฎากล่าวอีกว่า คดีดังกล่าว ตนได้ยื่นคำร้องไปยังตุลาการศาลปกครองสูงสุด ที่เป็นเจ้าของสำนวนเกี่ยวกับการฟ้องคดีให้ กทม.เปลี่ยนชื่อถนนสุทธิสารฯ เพื่อให้ตีความตามคำพิพากษาของศาลปกครองสูงสุดว่า กทม.ได้ดำเนินการถูกต้องตามคำสั่งของศาลปกครองสูงสุดแล้วหรือไม่ ขณะนี้ยังไม่ได้ข้อสรุป คาดว่า ตุลาการศาลปกครองสูงสุดอยู่ระหว่างแสวงหาข้อเท็จจริง.
เมื่อวันที่ 10 ก.ย. นายกฤษฎา อินทามระ อายุ 58 ปี ทายาทตระกูลอินทามระ เปิดเผยภายหลังเดินทางไปยังศาลอาญาคดีทุจริตและประพฤติมิชอบกลาง ซึ่งศาลได้นัดอ่านคำพิพากษา
กฤษฎา อินทามระ,เปลี่ยนชื่อถนน,ถนนสุทธิสาร,อินทามระ